**ŠIAULIŲ MIESTO SAVIVALDYBĖS ŠVIETIMO CENTRO**

**DIREKTORĖS VILMOS TUBUTIENĖS**

**2023 METŲ VEIKLOS ATASKAITA**

2024-02-23 Nr. DVV-17

Šiauliai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| **Švietimo centro strateginio plano ir metinio veiklos plano įgyvendinimo kryptys ir svariausi rezultatai bei rodikliai**  **2023 m. įgyvendintos pagrindinės veiklos kryptys:**   * pedagogų ugdymo turinio atnaujinimo kompetencijų tobulinimas ir gerosios patirties sklaida, * pagalba miesto ugdymo įstaigoms diegiant kokybės vadybos sistemas, ugdymo įstaigų vadovų administravimo ir lyderystės kompetencijų plėtojimas, * pedagogų kvalifikacijos tobulinimo stebėsenos plėtojimas, * vidaus kontrolės sistemos stiprinimas, * neformalaus suaugusiųjų švietimo veiklų plėtojimas, aktyviai įsitraukiant į suaugusiųjų švietėjų tinklo stiprinimą   **Įvykę pokyčiai:**   * Nuosekliai augo kvalifikacijos tobulinimo (toliau – KT) renginių ir dalyvių skaičius. 2023 m. KT renginių skaičius yra beveik 18 proc. didesnis nei 2022 m. (2023 m. – 294, 2022 m. – 249, 2021 m. – 190 renginiai). Kvalifikacijos tobulinimo renginių dalyvių skaičiumi peržengėme 11 tūkst. ribą, 2023 m. dalyvių buvo 10 proc. daugiau nei 2022 m. (2023 m. – 11394, 2022 m. – 10238, 2021 m. – 8383 dalyviai). Siekdami padidinti renginių prieinamumą, gerosios patirties perteikimą ne tik Šiaulių miesto, bet ir visos respublikos pedagogams bei ugdymo įstaigų vadovams 2023 m. 30 proc. renginių buvo vykdoma nuotoliniu arba hibridiniu būdu. 23 proc. kontaktiniu būdu organizuojamų KT renginių vyko Švietimo centro (toliau – Centras) patalpose, o atliepiant ugdymo įstaigų pageidavimą organizuoti mokymus visai bendruomenei net trečdalis (33 proc.) renginių vyko užsakovų, t. y. ugdymo įstaigų patalpose. Stiprėjo Centro ryšiai su ugdymo įstaigomis – ugdymo įstaigų bendruomenėms, komandoms buvo organizuoti 49 KT renginiai, kuriuose dalyvavo 1584 dalyviai. * 2023 m. išskirtinis dėmesys buvo skiriamas ugdymo įstaigų vadovų kvalifikacijos tobulinimui – įvyko 37 renginiai (2022 m. – 16 renginių), kuriuose dalyvavo 1411 (2022 m. – 588 dalyviai). Buvo orientuojamasi į vidaus administravimo, strateginio valdymo, bendruomenių telkimo, inovacijų diegimo ir kitų kompetencijų plėtojimą. * 2023 m. įgyvendintos trys Šiaulių miesto savivaldybės (toliau – Savivaldybė) priemonės pagal programą „Atstovauti miestui, pristatyti švietimo veiklą, organizuoti renginius“:   + pagal priemonę ,,Švietimo lyderystės programų finansavimas. Švietimo įstaigų vadovų rezervo rengimas” įvyko 5 kvalifikacijos tobulinimo seminarai („Strateginis mąstymas ir pokyčių valdymas“, „Vadovavimo etika“, „Išteklių valdymas“, „Vadovavimas žmonėms“, „Ugdymo įstaigos savivalda“), skirti ugdymo įstaigų vadovų rezervo rengimui, kuriuose dalyvavo 21 dalyvis, planuojantis pretenduoti į švietimo įstaigų vadovų, pavaduotojų ugdymui, skyrių vedėjų pareigas;   + pagal priemonę ,,Švietimo lyderystės programų finansavimas. Švietimo įstaigų vadovų mentorių rengimas ir mentorystės programos įgyvendinimas (II etapas)” įvyko 5 seminarai („Darbo santykiai švietimo įstaigoje: nuo darbo sutarties sudarymo iki nutraukimo“; „Švietimo įstaigų įvaizdžio formavimas: esamo įvaizdžio analizė ir vertinimas“; „Mentorystė, konsultavimas ir koučingas“; „Pokyčių valdymas“; „Sudėtingas pokalbis – kas gali padėti?“), kuriuose dalyvavo 17 švietimo įstaigų vadovų ir pavaduotojų; konferencija „Lyderystė mokymuisi: kaip įgalinti ir vadovauti“ (2023-12-06), kurioje dalyvavo 96 dalyviai;   + pagal priemonę ,,Švietimo lyderystės programų finansavimas. Bendrojo vertinimo modelio (BVM) diegimas Šiaulių miesto ugdymo įstaigose (II etapas)” įvyko bandomasis veiklos kokybės įsivertinimas 23 Savivaldybės ugdymo įstaigose, organizuoti konsultaciniai seminarai ugdymo įstaigų įsivertinimo grupių nariams. Šiose veiklose dalyvavo 920 dalyvių. Buvo parengtas ir patvirtintas „Bendrojo vertinimo modelio diegimo Šiaulių miesto savivaldybės švietimo įstaigose aprašas”, po pilotavimo parengtos ir švietimo bendruomenei pristatytos „Rekomendacijos dėl BVM diegimo Šiaulių miesto ugdymo įstaigose”. Kokybės vadybos sistemai koordinuoti prie Centro buvo įsteigta kokybės vadybos sistemos diegimo koordinacinė grupė, kurią sudaro miesto švietimo įstaigų atstovai. Bendradarbiaujant su grupe buvo parengti dokumentų projektai: „Kokybės vadybos sistemos diegimo tvarka”, „Šiaulių miesto švietimo įstaigų kokybės stebėsenos rodikliai”. Dokumentų projektai pateikti Švietimo skyriui. Kokybės vadybos sistemą, paremtą Bendruoju vertinimo modeliu, diegti pasirinko 55 Savivaldybės švietimo įstaigos. 2023 m. gruodžio mėn. vyko mokymai šių įstaigų įsivertinimo grupėms; * sėkmingai vykdyti tarptautiniai ir nacionaliniai projektai:   + kartu su tarptautiniais partneriais įgyvendintas Šiaurės ministrų tarybos Nordplus adult projektas Nr. NPAD-2021/10011 „Žalieji įgūdžiai žalesniam gyvenimui“ (“Green skills for greener life“). Projekto metu buvo parengta mokymų medžiaga skirta suaugusiųjų švietėjams;   + įgyvendintas ERASMUS+ programos darbuotojų mobilumo suaugusiųjų švietime projektas Nr. 2022-1-LT01-KA122-ADU-000068926 ,,Žalieji įgūdžiai mūsų gyvenimo stiliui'', kurio metu 6 Centro darbuotojai tobulino savo kompetencijas žaliųjų įgūdžių srityje Kipre, Tenerifėje, Kroatijoje, Čekijoje ir Italijoje. Po mokymų Centro darbuotojai įgytomis žiniomis dalijosi su Trečiojo amžiaus universiteto klausytojais, Centro darbuotojais, Savivaldybės švietimo bendruomene, šalies suaugusiųjų švietėjais;   + su partneriais iš Kroatijos pradėtas vykdyti ERASMUS+ programos projektas „Aktyvus amžėjimas mūsų ekologiškam ir sveikam gyvenimo būdui“ (2023-1-LT01-KA210-ADU-000161637). Projekto tikslas – skatinti sveiką ir aktyvų amžėjimą gerinant ekologinį elgesį ir plėtojant suaugusių besimokančiųjų žaliuosius įgūdžius. 2023 m. sutelkėme projekto vykdytojų grupę, parengėme veiklų planą, aptarėme rengiamos metodinės priemonės struktūrą, įvyko pirmasis projekto partnerių susitikimas Šiauliuose bei 2 nuotoliniai susitikimai;   + kartu su kitomis 5 šalies savivaldybėmis dalyvauta nacionaliniame projekte „Nacionalinis suaugusiųjų švietimo darbo plano koordinatorius: Lietuva“ (įgyvendina LR Švietimo, mokslo ir sporto ministerija), kurio metu patobulintos suaugusiųjų švietėjų kompetencijos ir įsitraukta į suaugusiųjų neformalaus švietimo poreikių tyrimą;   + pasirašyta sutartis su Savivaldybės administracija dėl TŪM ir kitų Savivaldybės bendrojo ugdymo mokyklų vadovų ir pavaduotojų mokymų organizavimo ir vykdymo pagal projektą „Tūkstantmečio mokyklos I“ (Nr. 10-011-P-0001). Gruodžio 8 d. ir 15 d. vyko švietimo įstaigų vadovų mokymai bei bendrakūros sesija. Mokymuose dalyvavo 19 Savivaldybės švietimo įstaigų vadovų, pradėtas rengti „Savivaldybės bendrojo ugdymo mokyklų tinklaveikos modelis“;   + pasirašyta sutartis su Ignalinos savivaldybės administracija pagal „Tūkstantmečio mokyklos I“ projektą dėl stažuotės organizavimo Ignalinos rajono savivaldybės mokyklų švietimo darbuotojams „Mokinių matematikos ir gamtos mokslų pasiekimų gerinimo būdai bei metodai (STEAM). Lenkijos patirtis“;   + pasirašyta bendradarbiavimo sutartis su Vytauto Didžiojo Universitetu dėl pedagoginių praktikų organizavimo įgyvendinant nacionalinę „Gyvenimo įgūdžių” kvalifikacijos tobulinimo programą;   + parengti ir Švietimo mainų paramos fondui pateikti 2 mobilumo projektai, skirti Centro darbuotojų bei miesto ugdymo įstaigų pedagogų kompetencijų plėtojimui žaliųjų įgūdžių bei mentorystės srityse. * Centras aktyviai dalyvavo ugdymo turinio atnaujinimo procesuose – parengta ir įgyvendinta 12 ilgalaikių (40+ val.) kvalifikacijos tobulinimo programų, skirtų pasidalinti gerąja ugdymo turinio atnaujinimo patirtimi, organizuotas 51 kvalifikacijos tobulinimo renginys (seminarai, forumai, konferencijos, apskrito stalo diskusijos ir kt.), kuriuose miesto pedagogai dalinosi patirtimi; * bendradarbiaujant su Švietimo skyriumi ir mokytojų dalykininkų metodiniais būreliais suorganizuotos 42 miesto moksleivių olimpiados ir konkursai, kuriuose dalyvavo 1284 mokiniai (2022 m. – 975); * aktyviai buvo veikiama suaugusiųjų neformalaus švietimo srityje:   + intensyviai vyko lietuvių kalbos kursai Ukrainos piliečiams. Savivaldybės lėšomis skirtuose lietuvių kalbos kursuose (80 val.) mokėsi 1 karo pabėgėlių grupė (20 asmenų), Užimtumo tarnybos prie Socialinės apsaugos ir darbo ministerijos lėšomis birželio – gruodžio mėn. vyko lietuvių kalbos kursai (90 val.) 6 grupėms, pažymėjimai įteikti 66 asmenims;   + koordinuojant Lietuvos suaugusiųjų švietimo savaitės Šiaulių regiono savivaldybių renginių planą buvo sutelkti suaugusiųjų švietimo teikėjai, kurie vykdė 150 renginių;   + Centras inicijavo Šiaulių miesto neformalaus suaugusiųjų švietimo programų teikėjų diskusiją apie suaugusiųjų švietimo situaciją Šiaulių mieste su Šiaulių miesto meru, kurios metu buvo apdovanoti aktyviausi miesto neformalaus suaugusiųjų švietimo programų teikėjai;   + kartu su Neformalaus suaugusiųjų švietimo koordinacine grupe buvo parengtas Šiaulių miesto neformalaus suaugusiųjų švietimo modelis;   + Centras aktyviai dalyvavo įgyvendinant Savivaldybės Išmanaus miesto koncepciją. Dalyvauta šių programų įgyvendinime: 3.4. Miestiečių išmanumo ugdymas, mokymai; 6.3. Kibernetinio saugumo iniciatyvos. Buvo organizuojami kvalifikacijos tobulinimo renginiai, kaupiama suaugusiųjų švietėjų duomenų bazė;   + atlikta suaugusiųjų švietimo situacijos analizė Lietuvoje ir Šiaulių mieste, kurios rezultatai pristatyti konferencijose:     - pranešimas „Suaugusiųjų neformalusis švietimas: su kokiais iššūkiais susiduria savivaldybės vykdant šią funkciją” tarptautinėje tarpdisciplininėje konferencijoje „Valstybės vaidmens raida XXI amžiuje: tautinis ir tarptautinis kontekstas“ (Vilniaus universiteto Šiaulių akademija, 2023-09-29);     - pranešimas „Ar Šiaulius galima vadinti besimokančiu miestu” konferencijoje „Ekonomika ir verslas: regiono problemos ir galimybės” (Šiaulių regiono ekonomistų asociacija, 2023-09-07); * suteiktos 525 teisinės konsultacijos (2022 m. – 211), susijusios su Savivaldybės švietimo įstaigų veiklos organizavimu, ugdymo įstaigoms nuolat pateikiama aktuali teisinė informacija; * išduoti 6074 moksleivių pažymėjimai ir 280 neformaliojo ugdymo kortelių (2022 m. – 5605 moksleivių pažymėjimai ir 912 neformaliojo ugdymo kortelių); * stiprėjo Centro darbuotojų profesionalumas: 85 proc. aktyviai dalyvavo kvalifikacijos tobulinimo renginiuose pagal veiklos pobūdį šalyje ir užsienyje; * koordinuota 32 miesto mokytojų dalykininkų metodinių būrelių veikla: įvyko 41 susirinkimas, bendradarbiaujant organizuoti 64 renginiai; * atnaujinta Centro infrastruktūra, siekiant pagerinti darbuotojų sąlygas ir modernizuoti mokymo paslaugas:   + suremontuotos ūkinio personalo poilsio patalpos;   + pritaikant patalpas judėjimo negalią turintiems klausytojams išplatintas praėjimas į II korpuso auditoriją;   + atliktas I ir II korpuso foje remontas, atnaujinta klausytojų poilsio zona II korpuso foje;   + atnaujinta Centro e-svetainė, joje įdiegtas moksleivių olimpiadų organizavimo modulis.   **Iššūkiai, turėję įtakos Centro veiklos rezultatams:**   * Nuo 2023 m. liepos 1 d. Centras nebevykdo neformaliojo ugdymo kortelių išdavimo funkcijos (Savivaldybės mero 2023 m. birželio 7 d. potvarkis Nr. M-396 „Dėl Šiaulių miesto savivaldybės administracijos direktoriaus 2016 m. vasario 29 d. įsakymo Nr. A-258 „Dėl Šiaulių miesto savivaldybės neformaliojo vaikų švietimo ir mokamų komercinių paslaugų elektroninės apskaitos“ pripažinimo netekusiu galios“); * Nuo 2023 m. sausio 1 d. Centras nebevykdo inžinerinių tinklų avarijų šalinimo, visuomenei naudingos veiklos organizavimo, rezervuotų vietų leidimų išdavimo bei Beržynėlio parko administravimo funkcijų (Savivaldybės tarybos 2022 m. spalio 6 d. sprendimas Nr. T-362 „Dėl Šiaulių miesto savivaldybės švietimo centro nuostatų patvirtinimo“); * Centras sėkmingai teikė metodinę pagalbą Savivaldybės švietimo įstaigoms, pasirinkusioms diegti kokybės vadybos sistemą paremtą Bendrojo vertinimo modeliu; * Sėkmingai sustiprinta suaugusiųjų švietimo koordinavimo funkcija, išplėtota Neformalaus suaugusiųjų švietimo tarybos veikla – parengtas ir su suaugusiųjų švietimo bendruomene aptartas „Neformalaus suaugusiųjų švietimo modelis Šiaulių miesto savivaldybėje”. * Centras yra aktyvus visuomeninių profesinių organizacijų narys – aktyviai dalyvaujame Lietuvos švietimo centrų asociacijos, Lietuvos suaugusiųjų švietimo asociacijos veikloje. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| --- | --- | --- | --- |
| 8.1. Tęsti Centro veiklos teisėtumo ir skaidrumo užtikrinimo veiklas | 8.1.1. Tęstinis vidaus kontrolės politikos tobulinimas | 8.1.1.1. Parengti/atnaujinti vidaus veiklos dokumentai, skirti antikorupcijos priemonėms, finansinei kontrolei ir kt. | **Atnaujinti vidaus teisės aktai:**  - Centro vidaus darbo tvarkos taisyklės (2023 m. birželio 8 d. įsakymas Nr. V-33);  - Centro tarnybinių transporto priemonių įsigijimo ir naudojimo taisyklės (2023 m. birželio 8 d. įsakymas Nr. V-32);  - Centro darbuotojų etikos kodeksas (2023 m. birželio 8 d. įsakymas Nr. V-33 d.);  - Centro dovanų politika (2023 m. birželio 8 d. įsakymas Nr. V-33);  - Centro komandiruočių tvarkos aprašas (2023 m. vasario 8 d. įsakymas Nr. V-14);  - Centro vidaus kontrolės tvarkos aprašas (2023 m. birželio 8 d. įsakymas Nr. V-33);  - Centro korupcijos prevencijos politika (2023 m. birželio 8 d. įsakymas Nr. V-33). |
| 8.2. Tęsti Centro teikiamų paslaugų kokybės užtikrinimo veiklas | 8.2.1. Didėjantis vartotojų pasitenkinimas Centro teikiamų paslaugų kokybe | 8.2.1.1. 80 proc. Centro darbuotojų dalyvavo bent viename kvalifikacijos tobulinimo renginyje pagal savo veiklos pobūdį | 85 proc. Centro darbuotojų dalyvavo kvalifikacijos tobulinimo renginiuose pagal veiklos pobūdį Lietuvoje ir užsienyje. |
| 8.2.1.2. Atliekama kvalifikacijos tobulinimo renginių poreikio ir pasitenkinimo jų kokybe analizė | Po KT renginių klausytojai pildo anketas, kuriose pareiškia savo nuomonę apie renginių kokybę. 2023 m. klausytojų apklausos rezultatai pagal kriterijus:  **-renginio vietos parinkimas** atitiko lūkesčius 100% klausytojų (2022 m. – 99%);  **-renginio trukmė** įvertinta kaip optimali 95,03% klausytojų (2022 m. – 93,39%);  **-renginio naudingumas** įvertintas labai gerai ir gerai 98 % klausytojų (2022 m. – 98 %);  **- atviruose atsakymuose dalyviai pažymėjo, kad mokymai padėjo** aktyviai įsitraukti į mokymosi procesą, įvertinti savo turimas kompetencijas, užmegzti naujus profesinius kontaktus.  Įvykdytas KT **poreikio tyrimas parodė**, kad dalyviai pageidauja daugiau mokymų nuotoline forma, daugiau metodinių išvykų, daugiau dėmesio skirti ugdymo turinio skaitmenizavimui ir DI panaudojimui, ugdymo strategijų įvairovei atsižvelgiant į skirtingus mokymosi poreikius, universalaus dizaino taikymo, atnaujinto ugdymo turinio gerosios patirties pasidalijimo ir pan. tematika. Į šiuos pasiūlymus bus atsižvelgta planuojant 2024 m. kvalifikacijos tobulinimo programas ir renginius. |
| 8.2.1.3. Atliekama pedagogų kvalifikacijos tobulinimo stebėsena pagal NŠA parengtą metodiką ir rengiama ataskaita | Stebėsenos ataskaita NŠA 2023 m. metais buvo teikiama už 2022 m. Dėl NŠA pertvarkos ataskaita buvo priimta 2023**-**09-12.  2023 m. gruodžio mėn. gautos rekomendacijos Savivaldybei:  -savivaldybės lygmeniu skirti dėmesį gilesnei analizei, ar mokymosi patirtis ir dalyvaujant PKT programose pedagogų išplėtotos kompetencijos perkeliamos į praktiką;  -glaudžiau bendradarbiaujant su savivaldybės mokyklomis, įtraukiant vadovus, metodinius būrelius ir (ar) kitus bendruomenės narius, *stiprinti* PKT renginiuose dalyvavusių pedagogų motyvaciją taikyti mokymosi patirtį;  - dalytis vadovų mentorystės programos vykdymo patirtimi su kolegomis iš kitų savivaldybių. |
| 8.2.1.4. Įdiegta kokybės vadybos sistema | Sudaryta veiklos kokybės įsivertinimo grupė, paskirtas koordinatorius ir grupės vadovas (2023-11-15 Centro direktoriaus įsakymas Nr. V-64).  Parengtas ir patvirtintas Centro veiklos kokybės įsivertinimo ir tobulinimo planas 2023–2024 m. (2023-11-15 Centro direktoriaus įsakymas Nr. V-65). |
| 8.3. Skatinti ugdymo turinio atnaujinimą plėtojant pedagogų kompetencijas | 8.3.1. Išaugęs dalijimosi gerąja UTA patirtimi renginių skaičius | 8.3.1.1. Parengta 10 dalijimosi patirtimi renginių programų įvairiomis formomis, įvykdyti 32 KT renginiai plėtojant pasidalijimą UTA patirtimi. | Parengta ir įgyvendinta 12 ilgalaikių (40+ val.) kvalifikacijos tobulinimo programų, skirtų pasidalinti gerąja ugdymo turinio atnaujinimo patirtimi.  Įvykdytas 51 renginys, skirtas ugdymo turinio atnaujinimo patirtims pristatyti – seminarai, forumai, konsultacijos, atviros pamokos, diskusijos, konferencijos ir kt. (1251 dalyvis). |
| 8.3.1.2. Įvyko metodinių būrelių susitikimai, buvo organizuojami metodinių būrelių renginiai | Įvyko 35 miesto mokytojų dalykininkų metodinių būrelių pasitarimai, 30 metodinių būrelių inicijuotų kvalifikacijos tobulinimo renginių (konferencijų, apskrito stalo diskusijų, metodinių dienų, praktikumų, seminarų). Pažymėtini tęstiniai renginiai:  - respublikinė gamtos mokslų mokytojų metodinė – praktinė konferencija „Gamtamokslinis ugdymas: iššūkiai ir galimybės“;  - respublikinė dailės ir technologijų mokytojų metodinė – praktinė konferencija „Atnaujintas ugdymo turinys – kaip ugdysime ateities mokinį dailės ir technologijų pamokose?“;  - respublikinė informatikos ir informacinių technologijų mokytojų metodinė-praktinė konferencija „Kaip sekasi mokyti(is) informatikos: iššūkiai ir galimybės“;  - Šiaulių miesto informatikos ir informacinių technologijų mokytojų konsultacija „Atnaujinto ugdymo turinio įgyvendinimas informatikos pamokose”, „Atnaujinto ugdymo turinio įgyvendinimas ir gamtos mokslų laboratorijų kūrimas mokyklose diegiant/taikant ugdymo procese naujas technologijas“;  -40 val. programa „Dirbtinis intelektas ir skaitmeniniai įrankiai siekiant ugdymo kokybės“;  - 16-oji respublikinė vaikų ir jaunimo giesmių šventė „Giesmių pynė Marijai“. |
| 8.4. Stiprinti ugdymo įstaigų vadovų lyderystės kompetencijas | 8.4.1. Tęsiama ugdymo įstaigų vadovų lyderystės plėtojimo programa | 8.4.1.1. 17 parengtų mentorių vykdo mentorystės procesą | 17 parengtų mentorių vykdė mentorystę 15-ai mažiau patirties turinčių ugdymo įstaigų vadovų, pristatė mentorystės patirtį baigiamojoje konferencijoje. |
| 8.4.1.2. Įvyko 5 mentorių susitikimai bendriems iššūkiams aptarti ir baigiamoji konferencija | 32 mentoriai ir konsultuojamieji  dalyvavo 5-uose susitikimuose:   * „Antikorupcinės politikos pokytis mokykloje“; * „Darbo santykiai švietimo įstaigoje: nuo darbo sutarties sudarymo iki nutraukimo“; * ,,Duomenų apsauga“; * „Švietimo įstaigų įvaizdžio formavimas: esamo įvaizdžio analizė ir vertinimas“; * baigiamoji konferencija „Mentorystės keliai ir kryžkeliai“. |
| 8.4.1.3. Atnaujinamos mentorių kompetencijos – įvyko 4 KT renginiai. | 17 mentorių dalyvavo 4 KT renginiuose:   * ,,Mentorystė, konsultavimas ir komunikacija“; * ,,Darbų planavimas, laiko valdymas ir motyvacija“; * Edukacinė išvyka ,,Švietimo įstaigos vadovo vaidmuo“; * ,,Sudėtingas pokalbis – kas gali padėti?”   Įvyko konferencija „Lyderystė mokymuisi: kaip įgalinti ir vadovauti“, 2023-12-06, 96 dalyviai. |
| 8.4.1.4. Organizuotas ugdymo įstaigų vadovų forumas | Forumas „Lyderystė ir administravimas: menas suderinti nesuderinamus“ (2023-08-29), kuriame dalyvavo 142 miesto švietimo įstaigų vadovai ir pavaduotojai. Pranešimus skaitė VU prof. dr. D. Serafinas, ISM universiteto doc. dr. Alisa Miniotaitė, LR Konstitucinio Teismo pirmininko patarėja, VU Teisės fakulteto dėstytoja, Seimo kontrolierė Jolita Miliuvienė. |
| 8.5. Skatinti kokybės vadybos sistemos diegimą Šiaulių miesto švietimo įstaigose | 8.5.1. Pradėtas diegti Bendrojo vertinimo modelis | 8.5.1.1. Koordinuojama diegimo eigą organizuojant periodines konsultacijas – 5 susitikimai | BVM išbandymo metu buvo surengta 20 konsultacinių sesijų (1 kontaktinė, 19 nuotolinių) su Aprašo rengėjais.  Pirmoji–antroji sesijos buvo skirtos BVM kriterijų ir jų vertinimo metodikos aptarimui. Po 2 sesijas buvo surengta 4 ugdymo įstaigų grupėms: I grupė – ikimokyklinio, priešmokyklinio įstaigos, II grupė – pradinio ir pagrindinio ugdymo, III grupė – neformalaus ugdymo ir gimnazijų įstaigos, IV grupė – Švietimo skyriaus atstovai. Po šių susitikimų laikantis savanorystės principo visų lygmenų ugdymo įstaigos buvo pakviestos praktiškai išbandyti BVM įsivertinimo procedūrą. Šios 23 įstaigos (3 gimnazijos, 4 progimnazijos, 15 ikimokyklinių ir 1 neformalaus švietimo įstaiga) subūrė įsivertinimo grupes (iš viso dalyvavo 92 dalyviai) ir atliko įsivertinimus pagal BVM metodikos 9 kriterijus.  Šiems įsivertinimams aptarti buvo organizuotos 8 nuotolinės sesijos.  Savivaldybės administracijos direktoriaus įsakymu patvirtintas Bendrojo vertinimo modelio diegimo Šiaulių miesto savivaldybės švietimo įstaigose aprašas, parengtos BVM diegimo Šiaulių miesto ugdymo įstaigose rekomendacijos, įgyvendinimo tvarka. Rekomendacijos pristatytos miesto ugdymo įstaigų vadovų forume rugpjūčio 25 d. „Lyderystė ir administravimas: menas suderinti nesuderinamus“ |
| 8.5.1.2. Įgyvendinti 5 kvalifikacijos tobulinimo renginiai | Įvyko 9 KT renginiai:   * 2 nuotoliniai seminarai „Bendrojo vertinimo modelio diegimas“ 2023-10-13 ir 20 d. (12 dalyvių); * nuotolinis seminaras „Įvadiniai BVM mokymai“ 2023-12-04 (200 dalyvių); * konferencija „Lyderystė mokymuisi: kaip įgalinti ir vadovauti“, 2023-12-06 (96 dalyviai); * seminarai „Kokybės vadybos sistemos, paremtos BVM, diegimas ugdymo įstaigoje“ Savivaldybės švietimo įstaigose vyko 2023 m. gruodžio 11, 13, 14, 18, 21 dienomis (79 dalyviai). |
| 8.6. Stiprinti Šiaulių miesto biudžetinių įstaigų vadovų asignavimų valdymo kompetencijas ir plėtoti teisines biudžetinės įstaigos valdymo žinias | 8.6.1. Organizuoti kvalifikacijos tobulinimo seminarus | 8.6.1.1. Įvykdyti 6 kvalifikacijos tobulinimo renginiai | Organizuoti seminarai:  - „Informacija apie vidaus kontrolės įgyvendinimą viešajame juridiniame asmenyje“;  - „Antikorupcinės politikos pokytis mokykloje”;  - „Darbo santykiai švietimo įstaigoje: nuo darbo sutarties sudarymo iki nutraukimo“;  - „Dovanų politika švietimo institucijoje: kodėl ji svarbi kuriant institucijos reputaciją?“;  - ,,Duomenų apsauga“;  - „Švietimo įstaigos darbo santykius reglamentuojantys vietiniai teisės aktai. Asmens duomenų teisinė apsauga“. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1.- |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1.Vadovų rezervo mokymai - Šiaulių miesto savivaldybės strateginio veiklos plano Švietimo prieinamumo ir kokybės užtikrinimo programos „Atstovauti miestui, pristatyti švietimo veiklą, organizuoti renginius“ (Nr. 08.01.01.01) priemonei „Švietimo lyderystės programų finansavimas. Švietimo įstaigų vadovų rezervo rengimas“ įgyvendinti. | Įvyko 5 kvalifikacijos tobulinimo seminarai, skirti ugdymo įstaigų vadovų rezervo rengimu: „Strateginis mąstymas ir pokyčių valdymas“, „Vadovavimo etika“, „Išteklių valdymas“, „Vadovavimas žmonėms“, „Ugdymo įstaigos savivalda“ (21 dalyvis). |
| 3.2. Dalyvavimas įvairių Savivaldybės administracijos komisijų ir darbo grupių veiklose | Centro darbuotojos buvo įtrauktos į šių komisijų ir darbo grupių veiklą:  Savivaldybės neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, vertinimo ir atrankos komisija;  Savivaldybės ir Šiaulių miesto teritorijoje veikiančių aukštųjų mokyklų bendradarbiavimo 2023 m. programų vertinimo komisija;  Vaikų vasaros stovyklų programų vertinimo ir atrankos komisija;  Studijų paramos skyrimo komisija;  Neformaliojo vaikų švietimo programų atitikties reikalavimams vertinimo komisija;  Pedagogų pritraukimo į Šiaulių miesto mokyklas, perkvalifikavimo ir kvalifikacijos tobulinimo 2023–2025 metais tvarkos aprašui parengti darbo grupė;  Šiaulių miesto karjeros paslaugų teikimo Šiaulių miesto bendrojo ugdymo mokyklose teisės aktams parengti darbo grupė;  Šiaulių miesto 2025-2033 m. strateginio plėtros plano rengimo darbo grupė;  Šiaulių 1-osios muzikos mokyklos administracijos veiksmų dėl personalo vadybos komisija;  Šiaulių lopšelio-darželio ,,Sigutė” ir Šiaulių lopšelio-darželio ,,Coliukė” reorganizavimo komisija;  Darbo grupė švietimo įstaigų pareigybių, darbo krūvių sandaros, darbuotojų priėmimo ir atleidimo procedūrų patikrinimui vykdyti Šiaulių lopšelyje-darželyje ,,Drugelis”, Šiaulių lopšelyje-darželyje ,,Gintarėlis”, Šiaulių lopšelyje-darželyje ,,Gluosnis”, Šiaulių Ragainės progimnazijoje. |
| 3.3. Neformalaus suaugusiųjų švietimo modelio parengimas | Parengtas ir suaugusiųjų švietimo bendruomenei pristatytas ,,Šiaulių miesto savivaldybės neformalaus suaugusiųjų švietimo modelis”. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1.- |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4⌧ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4⌧ |
| 5.3. Lyderystės ir vadovavimo efektyvumas | 1□ 2□ 3□ 4⌧ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4⌧ |
| 5.5. Bendras įvertinimas (pažymimas vidurkis) | 1□ 2□ 3□ 4⌧ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ⌧ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Kokybės vadybos sistemų diegimas, kokybės stebėsenos įgyvendinimas |
| 7.2. Grupių susirinkimų moderavimas, pokyčių įgyvendinimas organizacijoje |

**V SKYRIUS**

**2024 METŲ VEIKLOS UŽDUOTYS, REZULTATAI IR RODIKLIAI**

**8. 2024 metų užduotys**

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. Plėtoti švietimo bendruomenės tobulinimosi poreikius atitinkančias švietimo paslaugas, atsižvelgiant į nacionalinius ir miesto švietimo politikos prioritetus. | 8.1.1. Išsiaiškintas kvalifikacijos tobulinimo ir metodinės pagalbos poreikis.  8.1.2. Atliekama pedagogų kvalifikacijos tobulinimo stebėsena pagal NŠA parengtą ataskaitą, įgyvendinamos rekomendacijos.  8.1.3. Kvalifikacijos tobulinimo programos įgyvendinamo pagal nustatytas 2023–2025 metų prioritetines pedagogų kvalifikacijos tobulinimo sritis.  8.1.4. Įgyvendinti Pedagogų pritraukimo į Šiaulių miesto mokyklas, perkvalifikavimo ir kvalifikacijos tobulinimo 2024–2027 m. tvarkos aprašo priemonių planą. | 8.1.1.1. Apklausoje dalyvavo ne mažiau kaip 70 proc. Savivaldybės švietimo įstaigų atstovų, miesto metodinių būrelių atstovų.  8.1.1.2. Apklausos rezultatai aptarti miesto metodinių būrelių susirinkimuose, pristatyti miesto švietimo įstaigų vadovų pasitarime.  8.1.1.3. Kvalifikacijos tobulinimo renginių kokybe patenkinti ne mažiau nei 80 proc. Centro kvalifikacijos tobulinimo renginių dalyvių.  8.1.2.1. Atlikta apklausa, kaip pedagogai praktinėje veikloje taiko KT renginiuose įgytas žinias/kompetencijas, apklausoje dalyvavo ne mažiau 50 proc. KT renginių dalyvių.  8.1.2.2. Pasidalinta vadovų mentorystės programos vykdymo patirtimi su kolegomis iš kitų savivaldybių ne mažiau kaip 1 renginyje.  8.1.3.1. Ne mažiau nei 80 proc. įgyvendinamų KT programų atitinka nustatytas 2023–2025 metų prioritetines pedagogų kvalifikacijos tobulinimo sritis.  8.1.4.1. Įgyvendinta ne mažiau kaip 90 proc. pedagogų pritraukimo į Šiaulių miesto mokyklas, perkvalifikavimo ir kvalifikacijos tobulinimo 2024–2027 m. tvarkos aprašo priemonių plane Centrui priskirtų veiklų. |
| 8.2. Inicijuoti ir plėtoti mokyklų tinklaveiką diegiant atnaujintą ugdymo turinį ir stiprinant įtraukiojo ugdymo kultūrą švietimo bendruomenėje. | 8.2.1. Vykdomas kolegialus mokytojų mokymasis atnaujinto ugdymo turinio diegimo, įtraukiojo ugdymo tematika | 8.2.1.1. Koordinuojamas Savivaldybės bendrojo ugdymo mokyklų tinklaveikos modelio įgyvendinimas:  -suburta Savivaldybės bendrojo ugdymo mokyklų tinklaveikos koordinacinė taryba;  -parengtas Savivaldybės bendrojo ugdymo mokyklų tinklaveikos planas, numatyti jo įgyvendinimo stebėsenos kriterijai ir procedūros;  - pasiekta ne mažiau kaip 90 proc. Savivaldybės bendrojo ugdymo mokyklų tinklaveikos plano rodiklių.  8.2.1.2. Parengta 10 dalijimosi gerąja pedagogine patirtimi kvalifikacijos tobulinimo programų, įgyvendinta 40 dalijimosi patirtimi kvalifikacijos tobulinimo renginių. |
| 8.3. Koordinuoti Neformaliojo suaugusiųjų švietimo modelio įgyvendinimą | 8.3.1. Įgyvendinamas Neformalaus suaugusiųjų švietimo ir tęstinio mokymo 2024-2026 m. veiksmų planas  8.3.2. Organizuojama neformaliojo suaugusiųjų švietimo koordinacinės tarybos veikla | 8.3.1.1. Nustatyti stebėsenos rodikliai bei procedūros.  8.3.1.2. Pasiekta ne mažiau kaip 90 proc. 2024 m. plano rodiklių,  8.3.2.1. Įvyko 2 koordinacinės grupės susitikimai, pateiktos 1 rekomendacijos dėl neformaliojo suaugusiųjų švietimo tobulinimo Savivaldybėje. |
| 8.4. Stiprinti ugdymo įstaigų vadovų lyderystės kompetencijas | 8.4.1. Tęsiama mentorystės programa  8.4.2. Stiprinamos vadovų rezervo kompetencijos  8.4.3. Plėtojamos švietimo įstaigų vadovų vadybinės kompetencijos | 8.4.1.1. Parengta mentorystės plėtojimo kvalifikacijos tobulinimo programa.  8.4.1.2. Atnaujinamos mentorių bei mažiau patyrusiųjų kompetencijos - įvyko 4 kvalifikacijos tobulinimo renginiai, 5 konsultaciniai susitikimai.  8.4.1.3. Įgyvendintos Erasmus+ programos akreditacijos Erasmus plano veiklos – 10 pedagogų dalyvavo mobilumo veiklose.  8.4.2.1. Parengta Savivaldybės švietimo įstaigų vadovų rezervo kvalifikacijos tobulinimo programa.  8.4.2.2. Įvyko 5 kvalifikacijos tobulinimo renginiai, kuriuose dalyvavo 15 pedagogų, pageidaujančių tapti vadovais.  8.4.3.1. Organizuotas Savivaldybės švietimo įstaigų vadovų forumas, dalyvavo 90 proc. Savivaldybės švietimo įstaigų vadovų. |
| 8.5. Plėtoti kokybės vadybos sistemos diegimą Šiaulių miesto švietimo įstaigose | 8.5.1. Koordinuojamas kokybės vadybos sistemos diegimas  8.5.2. Koordinuoti Savivaldybės švietimo įstaigų veiklos kokybės stebėsenos e-sistemos kūrimą | 8.5.1.1. Organizuoti 5 konsultaciniai susitikimai su Savivaldybės švietimo įstaigų veiklos kokybės įsivertinimo grupėmis aptariant įsivertinimo ataskaitų rengimą ir pristatant rezultatus.  8.5.1.2. Parengta kvalifikacijos tobulinimo programa ir įgyvendinti 4 kvalifikacijos tobulinimo renginiai kokybės vadybos tematika.  8.5.1.3. Įvyko 3 švietimo įstaigų veiklos kokybės vadybos sistemos koordinavimo grupės susitikimai, pateiktos 1 rekomendacijos dėl kokybės vadybos sistemos tobulinimo.  8.5.2.1. Parengtas Savivaldybės švietimo įstaigų veiklos kokybės stebėsenos rodiklių sąrašas.  8.5.2.2. Parengta ir testuojama Savivaldybės švietimo įstaigų veiklos kokybės stebėsenos e-platforma |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

|  |
| --- |
| 9.1. Nenumatyti nacionalinių teisės aktų pokyčiai |
| 9.2. Finansinių ir žmogiškųjų išteklių stoka |

Savivaldybės administracijos Švietimo skyriaus siūlymas:

**Pritarti 2024 metų veiklos užduotims.**

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

Centro direktorė ne tik įvykdė paskirtas užduotis, pasiekė planuotų rezultatų, bet ir daugumą jų viršijo. 2023 m. sėkmingai sustiprėjo vidaus kontrolės politika įstaigoje, aktyviai įsitraukta į ugdymo turinio atnaujinimo veiklas, įvykdytos trys Švietimo skyriaus programos rengiant mentorius bei vadovų rezervą, pasirengiant ugdymo įstaigų kokybės vadybos sistemų diegimui, daug dėmesio skirta karo pabėgėlių iš Ukrainos lietuvių kalbos mokymams, reikšmingai sustiprėjo neformalaus suaugusiųjų švietimo koordinavimo veikla. Pažymėtina, kad Centras aktyviai dalyvavo tarptautiniuose projektuose, darbuotojai aktyviai plėtojo profesines kompetencijas, buvo daug dėmesio skirta Centro infrastruktūros gerinimui.

Siūlome jos darbą įvertinti labai gerai.

|  |  |  |  |
| --- | --- | --- | --- |
| Darbo tarybos pirmininkė |  | Audronė Gelžinienė | 2024-01-19 |
|  | (parašas) |  |  |

**11. Įvertinimas, jo pagrindimas ir siūlymai:**

Šiaulių miesto savivaldybės Švietimo centro (toliau – Centras) direktorės Vilmos Tubutienės 2023 metų veiklos užduotys įvykdytos laiku ir viršyti kai kurie sutartiniai vertinimo rodikliai, atliktos užduotys, orientuotos į įstaigos veiklos pokytį ar proceso tobulinimą, diegiami kokybės valdymo metodai, labai gerai atliktos pareigybės aprašyme nustatytas funkcijos: auga kvalifikacijos tobulinimo renginių skaičius (18 proc.); parengta ir įgyvendinama kvalifikacijos tobulinimo programa miesto ugdymo įstaigų vadovams; vykdyti tarptautiniai suaugusiųjų švietimo projektai; parengta ir įgyvendinama 41 nauja ilgalaikė kvalifikacijos tobulinimo programa pagal ŠSMM ir Šiaulių miesto savivaldybės nustatytus prioritetus, iš viso Centre 2023 m. pedagogams buvo siūlomos 95 akredituotos kvalifikacijos tobulinimo programos. Intensyviai skatinama veiklos kokybės gerinimo kultūra miesto švietimo įstaigose, plėtojama metodinė, konsultacinė ir projektinė veikla. Ekspertinė ir konsultacinė veikla plėtojama dalyvaujant įvairiose Savivaldybės administracijos inicijuotuose darbo grupėse.

Šiaulių miesto savivaldybės administracijos

Švietimo skyriaus vedėja \_\_\_\_\_\_\_\_\_\_ Edita Minkuvienė 2024-02-19

(parašas)

Savivaldybės meras \_\_\_\_\_\_\_\_\_\_ Artūras Visockas 2024-02-19

(parašas)

Galutinis metų veiklos ataskaitos įvertinimas **labai gerai**

Susipažinau.

Šiaulių miesto savivaldybės švietimo \_\_\_\_\_\_\_\_\_\_ Vilma Tubutienė 2024-02-23

centro direktorė (parašas)